OzLabs/hebrew-wiki-articles huggingface dataset:
אייל מליס

אייל מליס (נולד ב-7 במאי 1962) הוא מנהל ודירקטור ישראלי. בעברו כיהן כמנכ"ל תנובה.

== ביוגרפיה ==
מליס נולד וגדל בבני ברק. הוא התחנך בישיבה תיכונית מדרשית נעם בפרדס חנה, ומשם עבר לישיבת הסדר בקריית שמונה. לאחר שלושה חודשים התגייס במתכונת רגילה לחיל השריון. הוא לקח חלק במלחמת לבנון הראשונה כצוער בקורס קציני שריון. לאחר המלחמה שימש כמדריך בקורס קציני שריון במשך מספר שנים, ושימש כמפקד פלוגה וסגן מפקד גדוד. לאחר סיום לימודיו לתואר ראשון ביצע תפקידים נוספים בחטיבה 7, והיה בין היתר מפקד גדוד עוז 77. הוא השתחרר מהשירות הסדיר בשנת 1991 בדרגת סגן-אלוף, וסיים את שירות המילואים כאלוף-משנה בשנת 2012<ref name=":0" />.

למליס תואר ראשון בכלכלה ותואר שני בהצטיינות במנהל עסקים, שניהם מאוניברסיטת בר-אילן<ref></ref>. הוא נשוי ואב לשלושה.

== קריירה מקצועית ==
לאחר השחרור משירות קבע בצה"ל בשנת 1991, הצטרף מליס לחברת חוגלה-קימברלי (לשעבר חוגלה), ושימש בתפקידי ניהול בכירים בתחומי המכירות, השיווק, ניהול מפעלים, לוגיסטיקה ושרשרת אספקה. בין השנים 1999–2007 כיהן כמנהל חטיבה וכסמנכ"ל בחוגלה-קימברלי ישראל<ref></ref>.

בשנת 2007 הצטרף לתנובה כמנכ"ל תשלובת החלב. בשנת 2012 מונה במקביל לתפקיד משנה למנכ"ל תנובה ובינואר 2016 מונה למנכ"ל קבוצת תנובה<ref name=":0"></ref>. מליס פעל לייצוב החברה ברמה הפיננסית, בין היתר בעקבות יישום תוכנית התייעלות וצמצום פעילות הפסדית, שחסכו לחברה חצי מיליארד שקל<ref></ref>.

תחת ניהולו פיתחה תנובה את קטגוריית תחליפי חלב במסגרת מוצרי אלטרנטיב<ref></ref>. כמו כן פיתחה תנובה מוצרים מועשרי חלבון תחת מותג GO והשיקה קטגוריה חדשה בישראל ובעולם של מוצרים מועשרי חלבון ללא חלב<ref></ref>. בנוסף, במהלך כהונתו נכנסה תנובה לתחום הפסטה הטרייה ולתחום הטופו<ref></ref><ref></ref>. בתקופתו של מליס נכנסה תנובה גם לתחום הפודטק, זכתה במכרז המדען הראשי על ניהול חממת הפוד-טק בקריית שמונה בשיתוף טמפו וקרנות זרות והקימה מיזם משותף עם חברת פלוריסטם לפיתוח בשר מתורבת<ref></ref>.

בינואר 2023 הודיע מליס לדירקטוריון החברה על רצונו לעזוב את תפקידו כמנכ"ל תנובה, וסיים את תפקידו בסוף יוני 2023<ref></ref>. מליס שימש כיו"ר הדירקטוריון של חברות שונות בקבוצת תנובה, לרבות בעמק טכנולוגיות, טירת צבי, הרדוף, תנובה ארצות הברית, פרופלוס ו-Munna. בין השנים 2011–2018 שימש כיו"ר איגוד השיווק הישראלי<ref></ref>.

== פעילות חברתית ==
בשנת 2015, במסגרת כהונתו של מליס כמנכ"ל תנובה, הפכה החברה לשותפה במיזם 'קו אימפקט' הפועל לשילוב עובדים מהחברה הערבית בשוק העבודה. החברה זכתה באות העסקה רב תרבותית לשנת 2020, מאחר שמעל־20% מעובדי החברה הגיעו מהחברה הערבית<ref></ref>. החל מאוקטובר 2022 משמש מליס כדירקטור בהתנדבות במיזם קו אימפקט<ref></ref>.

מליס הוא בין מקימי עמותת "קפיטליזם קשוב" בישראל בשנת 2016, יחד עם אנשי העסקים צבי סטפק וד"ר יעל אלמוג זכאי. מטרת הארגון היא ליצור קהילה של עסקים קשובים. מליס משמש כדירקטור בהתנדבות בעמותה זו<ref></ref>.

== קישורים חיצוניים ==

* 
* 
* 
* 
* 

== הערות שוליים ==

קטגוריה:מנהלים ישראלים
קטגוריה:דירקטורים ישראלים
קטגוריה:עובדי תנובה
קטגוריה:ישראלים שנולדו ב-1962
קטגוריה:מפקדי גדוד 77
ג'יימי תומאס קינג

תומאס אדוארד ג'יימס קינג (באנגלית: Thomas Edward James King נולד ב-9 ביולי 1981),<ref></ref> הידוע בשם ג'יימי תומאס קינג, הוא שחקן אנגלי, הידוע בעיקר בזכות גילום המשורר תומאס וייאט בסדרת הטלוויזיה שושלת טיודור.

== ביוגרפיה ==
קינג נולד בלונדון והוא בנם של התסריטאית האמריקאית לורה למסון ובמאי הטלוויזיה האנגלי כריסטופר קינג. הוא למד בדאליץ' קולג' ובאקדמיה למוזיקה ולאמנויות הדרמה של לונדון.

== קריירה ==
קינג החל את קריירת המשחק שלו בתיאטרון בהפקה של התיאטרון הלאומי המלכותי "נערי ההיסטוריה" של המחזאי והסופר אלן בנט. הוא שיחק רבות בהפקות קולנוע וטלוויזיה אמריקאיות ואירופיות. הוא ידוע בעיקר בשל גילם דמותו של המשורר תומאס וייאט בסדרת הטלוויזיה שושלת טיודור.

== פילמוגרפיה ==
=== קולנוע ===
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2005
|The River King
| הארי מק'קנה
|
|-
| 2006
| טריסטן ואיסולדה
| אנוויק
|
|-
| 2006
|יומני הערפד
| אדם
|
|-
| 2011
|כמו משוגעים
| אליוט
|
|-
| 2011
|The Legend of Hell's Gate: An American Conspiracy
| ג'ון הנרי 'דוק' הולידיי
|
|-
| 2011
| החפרפרת
| קספר
|
|-
| 2012
|Grimm's Snow White
| הנסיך אלכסנדר
|ישירות לווידאו
|-
| 2012
|Storage 24
| כריס
|
|-
| 2012
|Tower Block
| ריאן
|
|-
| 2014
| מר טרנר
| דייוויד רוברטס
|
|}

=== טלוויזיה ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2001
|Shades
| ג'וש מקינטייר
|פרק רחד
|-
| 2003
| ילדות רעות
| טוני
| תפקיד חוזר
|-
| 2003
| רציחות במידסומר
| סטיבן קרטיס
| פרק אחד
|-
| 2004
|נפגעים
| ג'יימי קנינג
| "חיים אבודים"
|-
| 2008-2007
|שושלת טיודור
| תומאס וייאט
| תפקיד חוזר עונות 1–2
|-
| 2008
|The Cleaner
| כריס
|פרק אחד
|-
| 2008
|Lost City Raiders
| תומאס קוביאק
| סרט טלוויזיה
|-
| 2008
| csi: מיאמי
| דניס צ'ילטון
|פרק אחד
|-
| 2009
| מרפאה פרטית
| ברנדון הנרי
|פרק אחד
|-
| 2009
| מד מן
| גיא מקנדריק
|פרק אחד
|-
| 2010
|Day One
| יו
| סרט טלוויזיה
|-
| 2011
| Marchlands
| פול בואן
| מיני סדרת טלוויזיה
|-
| 2013
| מיילדת
| דאגלס רוברטס
| "2.4"
|-
| 2013
|Air Force One Is Down
| סטיבן פטרסטון
| מיני סדרת טלוויזיה
|-
| 2014
|Gunpowder 5/11: The Greatest Terror Plot
| תומאס ווינטור
| סרט תיעודי
|-
| 2017
| תעלומות מרדוק
| ד"ר ברטרם לנוקס
|פרק אחד
|-
| 2018
|המקוריים
| אוגוסט מולר
| פרק "5.5"
|}

==קישורים חיצוניים==

==הערות שוליים==

קטגוריה:אנגלים ממוצא אמריקאי
קטגוריה:שחקני תיאטרון אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1981
בנצי קלצקין

בן ציון (בנצי) קְלֶצְקִין (נולד במרץ 2011, ניסן ה'תש"ע) הוא זמר ונער פלא חרדי-חסידי ישראלי, בסוגת המוזיקה החסידית. משתייך לחסידות ברסלב.

== קריירה ==
נולד במרץ 2011 לבנימין קלצקין.

החל את דרכו במקהלת הילדים "חסידימלעך", ובהמשך הפך לסולן שמיוצג על ידי משרדי מקהלת "מלכות".

בפברואר 2021 הפיקו פנחס ביכלר ומקהלת "מלכות" את הקליפ "קידוש", בהשתתפות הזמרים עקיבא גרומן, מאיר אדלר, אהרלה סמט, מנדי ווייס ויואלי דוידוביץ, בו השתתף קלצקין לראשונה כילד-פלא מחוץ למקהלת "חסידימלעך".

באותו חודש השתתף לראשונה בהופעה חיה, כסולן ב-"קולולם" (שירת המונים), בו ביצע את השיר "שוכן עד" בליווי מקהלת מלכות.

בספטמבר 2021 השתתף כסולן בקליפ "ברכת המזון" של מקהלת 'חסידמלעך'.

קלצקין משמש כסולן בהופעות וסינגלים רבים של מקהלת מלכות. קלצקין הופיע יחד עם זמרים רבים, בהם מרדכי בן דוד, זאנוויל ויינברגר, אהרלה סמט, וזמרים נוספים.

במאי 2022 יצא לאור האלבום רילקס עם אברהם פריד 2, בו מבצע פריד עשרות שירים בדואט עם קלצקין.

בניסן ה'תשפ"ג חגג בר מצווה באירוע גדול באולמי הדודאים בבני ברק. באירוע השתתפו זמרים רבים, וכן מקהלות מלכות וחסידמלעך בהרכבים מורחבים. לקראת האירוע יצא סרטון איחולי מזל טוב בו השתתפו זמרים רבים,<ref></ref> ולאחריו יצא הקליפ מיינע תפילין.<ref></ref>

בשבט תשפ"ד הוציא יחד עם בערי וועבער ומקהלת מלכות ומקהלת חסידימלעך מחרוזת בשם "פרוק".

== קישורים חיצוניים ==

* 
* 
* [https://www.bhol.co.il/tags/1200875 בנצי קלצקין - תגית] באתר בחדרי חרדים
* [https://www.kikar.co.il/tags/בנצי%20קלצקין בנצי קלצקין - תגית] באתר כיכר השבת
* [https://hm-news.co.il/?s=בנצי+קלצקין בנצי קלצקין - תגית] באתר המחדש

== הערות שוליים ==

קטגוריה:זמרים חסידיים ישראלים
קטגוריה:ילדי פלא ישראלים במוזיקה
קטגוריה:ילידי 2010
Choose Your Fighter

"Choose Your Fighter" הוא סינגל של הזמרת האמריקאית, אווה מקס, המופיע כסינגל החמישי של הפסקול של הסרט ברבי, Barbie: The Album. השיר יצא ב-28 ביולי 2023 בהוצאת חברת התקליטים אטלנטיק רקורדס. השיר נכתב על ידי אווה מקס, מדיסון לאב, מייקל פולק וסירקט, שגם הפיק את השיר.

נכון לאוגוסט 2023, השיר הושמע למעלה מ-8 מיליון פעמים בספוטיפיי,<ref></ref> ולמעלה ממיליון פעמים ביוטיוב.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי מייקל פולק
קטגוריה:שירים שנכתבו על ידי סירקט
קטגוריה:שירים מסרטי קולנוע
קטגוריה:שירי יורודאנס
קטגוריה:סינגלים בהוצאת אטלנטיק רקורדס
הלגיון הפולני בפינלנד

הלגיון הפולני בפינלנד (בפולנית: Legion Polski w Finlandii) היה גוף צבאי שאיגד תחתיו את החיילים הפולנים ששרתו בצבא האימפריה הרוסית והוצבו בדוכסות הגדולה של פינלנד. הלגיון הוקם ב-1917, ובמהלך מלחמת האזרחים הפינית לחם לצד המשמר הלבן לפני שעזב את פינלנד.

==היסטוריה==
במהלך מלחמת העולם הראשונה, הוצבו חיילים פולנים ששרתו בצבא האימפריה הרוסית בשטחי הדוכסות הגדולה של פינלנד. ב-1916 נכבשה פולין בידי הגרמנים והאוסטרו-הונגרים שהקימו את "ממלכת פולין". למרות זאת, החיילים הפולנים שמרו אמונים לצבא הקיסרי. בעקבות מהפכת פברואר פורקה האימפריה הרוסית, והחיילים הפולנים מצאו את עצמם מבודדים על אדמת פינלנד. עד מהרה הוקמו מועצות חיילים קטנות בערים פיניות רבות במטרה להתארגן ולאפשר פינוי עתידי שלהם. 

ב-24 באפריל 1917 הוקם "הלגיון הפולני בפינלנד" - גוף שנועד לאגד תחתיו את כל החיילים הפולנים בפינלנד. מפקד הלגיון היה סטניסלב בוגוסלבסקי. הלגיון כלל 1,700 לוחמים. בתחילת 1918 הכריזה פינלנד על עצמאות, וכמעט מיד פרצה בה מלחמת אזרחים עקובה מדם מבין המשמר הלבן השמרני למשמר האדום הקומוניסטי. חיילי הלגיון נכנעו למשמר הלבן, ואף הסכימו ללחום לצידם כנגד האדומים. הם הוצבו כחיל מצב בעיר ויפורי והגנו עליה בהצלחה.

במאי 1918 הסתיימה המלחמה בניצחונם של הלבנים. החיילים הפולנים חזרו לפולין לאחר שנתנו את נשקם לצבא פינלנד.

==ראו גם==
* הבריגדה השוודית

==קישורים חיצוניים==
* [http://www.polska1918-89.pl/pdf/polacy-w-finlandii-pierwsi-przeciw-bolszewikom,4034.pdf פולנים בפינלנד: הראשונים כנגד הבולשביקים] 

קטגוריה:פולין: היסטוריה
קטגוריה:מלחמת האזרחים הפינית
קטגוריה:הכוחות המזוינים של האימפריה הרוסית
נאסף תשרי, אוסף מס. 3

נאסף תשרי, אוסף מס. 3 הוא אלבום האוסף השמיני של הזמרת הישראלית אילנית. את האלבום הוציאה בשנת 1995 לאור חברת התקליטים פונוקול על גבי תקליטור. דווקא באוסף זה החליטה אילנית לראשונה להתמקד גם בשירים שלא זכו להצלחה, ולא רק בלהיטיה, דוגמת "שיר של יום חולין", "אי שם" ו"לאורך השדרה שאין בה איש".

== רשימת רצועות ==

== הערות שוליים ==

==קישורים חיצוניים==

קטגוריה:אלבומי אוסף מ-1995
קטגוריה:אלבומי אוסף של אילנית
קטגוריה:אלבומי אוסף בעברית
קטגוריה:אלבומי חברת פונוקול
קארלו ליינונן

קארלו אולאבי ליינונן (בפינית: Kaarlo Olavi Leinonen; 15 במרץ 1914 – 19 באפריל 1975) היה גנרל פיני, אשר שימש כשר ההגנה של פינלנד בממשלתו של ריינו ראגנר להטו, וכראש ההגנה (מקביל לרמטכ"ל) של כוחות ההגנה של פינלנד בין 1969–1974.

==ביוגרפיה==
ליינונן נולד ב-15 במרץ 1914 בטרבולה שבאימפריה הרוסית. ב-1934 הוא התגייס לצבא פינלנד. הוא למד בבתי ספר צבאיים והוכשר כקצין תותחנים. הוא השתתף במלחמת החורף ובמלחמת ההמשך, שבמהלכה מונה למפקד סוללת תותחנים. לאחר המלחמה לימד בבתי ספר צבאיים עד 1952. לאחר מכן עבד כשנה בסטוקהולם כעוזר לנספח הצבאי. לאחר מכן עבד כשנה נוספת במכון להיסטוריה צבאית. בין 1954–1957 שימש כראש מחלקת יחסי חוץ במטכ"ל הפיני. בין 1958–1961 שימש כסוכן מטעם צבא פינלנד בוושינגטון די סי ובאוטווה. ב-18 בדצמבר 1963 הוא מונה לשר ההגנה בממשלתו של ריינו ראגנר להטו - ממשלה שהייתה מורכבת כולה מעובדי מדינה א-פוליטיים. ממשלה זו לא שרדה זמן רב, וסיימה את תפקידה ב-12 באוקטובר 1964.

לאחר מכן פיקד על חיל השריון הפיני עד 1966. לאחר מכן שימש ליינונן כראש לשכת משרד ההגנה עד 1968, ואז שימש במשך שנה כרמטכ"ל הצבא הפיני (בפינלנד מדובר בתפקיד טכני בעיקרו, וללא סמכויות ביצועיות). ב-30 באפריל 1969 הוא מונה לראש ההגנה (מפקד הצבא הפיני). הוא כיהן בתפקיד עד 14 במרץ 1974 אז פרש מהצבא. הוא נפטר ב-19 באפריל 1975.

==קישורים חיצוניים==

* [http://runeberg.org/vemochvad/1967/0332.html קארלו ליינונן] באתר פרויקט רונברג

קטגוריה:ראש ההגנה (פינלנד)
קטגוריה:גנרלים פינים
קטגוריה:אנשי צבא פינים במלחמת העולם השנייה
קטגוריה:שרי ההגנה של פינלנד
קטגוריה:פינים שנולדו ב-1914
קטגוריה:נפטרים ב-1975
טרנזה (אלבום)

טרנזה (בפורטוגזית: Transa) הוא האלבום השישי של המוזיקאי הברזילאי קייטנו ולוזו, שיצא ב-1972 על ידי חברת התקליטים פיליפס רקורדס. כמו קודמו, הוא הוקלט בזמן שהאמן שהה בגלות בלונדון בשל הדיקטטורה הצבאית בברזיל, אם כי הוא חזר למולדתו זמן קצר לאחר שסיים אותו.

== רקע והקלטה ==
ב-13 בדצמבר 1968, נשיא ברזיל ארטור דה קוסטה אה סילבה חתם על חוק שנתן לו כוחות דיקטטוריים בפועל, ובין היתר סמכויות צנזורה. לאחר החתימה על החוק, אמנים שונים שנמנו על תנועת הטרופיקליה נעצרו, ביניהם ולוזו שבילה מספר חודשים בכלא יחד עם המוזיקאי ז'ילברטו ז'יל בעוון "פעילות נגד השלטון", ולאחר כך הוגלו שניהם ללונדון.

לאחר ששהה בגלות בלונדון מאז קיץ 1969,<ref></ref> ולוזו השיג אישורים על מנת לשהות חודש אחד בברזיל בינואר 1971 כדי לקחת חלק במיסה של יום הנישואין ה-40 של הוריו. בריו דה ז'ניירו נחקר הזמר על ידי הצבא שביקש ממנו להלחין שיר המחמיא לכביש המהיר טרנס אמזוניקה במהלך בנייתו. ולוזו לא קיבל את "ההצעה", אבל עם חזרתו ללונדון הקליט את ה-LP עם הכותרת <nowiki/>Transa', שיצא לאור ברזיל בינואר 1972, עם חזרתו הקבועה של הזמר למולדתו.

== ביקורת ==
קייטנו מכנה את האלבום "אחד התקליטים האהובים עליי", וטוען שהאלבום מגיע לרמה של מוזיקליות שלא הצליח להשיג באלבומים קודמים. האלבום התגלה כפופולרי בקרב הציבור הברזילאי, בין השאר בשל הכללת גרסה חדשה של הסמבה הישנה "Mora na Filosofia", במקור של מונזואטו. 

האלבום נמנה עם 10 האלבומים הברזילאים הטובים בהיסטוריה על פי רולינג סטון ברזיל. הצלחתו תגרום לכישלון אלבומו העוקב הלא שגרתי, Araçá Azul. באוגוסט 2016, האתר פיצ'פורק בחר את השיר הפותח את האלבום, "You Don't Know Me", כשיר ה-73 הטוב ביותר משנות השבעים. האלבום משלב בין אנגלית ופורטוגזית.

== רשימת השירים ==
צד ראשון:
{| class="wikitable"
|+
!מס'
!כותרת
!אורך
|-
|1.
|You Don't Know Me
|3:50
|-
|2.
|Nine Out of Ten
|4:55
|-
|3.
|Triste Bahia
|9:32
|}
צד שני:
{| class="wikitable"
!מס'
!כותרת
!אורך
|-
|4.
|It's a Long Way
|6:05
|-
|5.
|Mora na Filosofia
|6:16
|-
|6.
|Neolithic Man
|4:42
|-
|7.
|Nostalgia (That's What Rock'n Roll Is All About)
|1:20
|}

== הערות שוליים ==

==קישורים חיצוניים==

קטגוריה:אלבומי 1972
רוח צפונית רוח דרומית

רוח צפונית רוח דרומית הוא שיר בביצוע הזמרת הישראלית עפרה חזה. אהוד מנור כתב את מילותיו, ונורית הירש הלחינה אותו.
השיר פורסם כסינגל לרדיו כבר ב־1983 וצעד במצעדי הפזמונים, אך לא נכלל באלבומיה הקודמים של חזה. השיר עובד והוקלט מחדש ונכלל באלבום הסולו התשיעי שלה, "אדמה", שהתפרסם ב־1985.

== על השיר ==
אהוד מנור כתב את השיר לאחר שרשת ג' הזמינה ממנו בתחילת שנות ה־80 שיר לכבוד צעדה לירושלים. "אז הלכתי אל המקורות", סיפר מנור.

פזמון השיר מתבסס על התלמוד הבבלי: 

נגה הראובני כותב ש"רוח צפונית" הוא כינוי לרוחות הבאות מצפון־מערב ומצפון ומביאות איתן עננים וגשמים. בספר משלי (כה כ"ג) נאמר: . הגשם מועיל לחיטים בעיקר בשלבי ההתפתחות המוקדמים שלהן כאשר הן עדיין ירוקות. הצבע הירוק מעיד על כך שהחיטים קולטות את אנרגיית האור בעזרת הכלורופלסטים ומייצרות פחמימות בתהליך ההטמעה (פוטוסינתזה) מהמים והפחמן הדו-חמצני שבאוויר. מחסור במים או חום רב פוגעים בתהליך ההטמעה. מסיבה זו "רוח דרומית" חמה ויבשה הבאה בעונה זו מדרום או דרום־מזרח תפגע בחיטים הירוקות שגרעיניהן עדיין לא התמלאו. "רוח דרומית" עלולה לגרום להתייבשות התבואה והקטנת היבול.

לאחר שהחיטה מבשילה היא זקוקה לתקופה חמה ויבשה כדי שהגרגירים יתייבשו כראוי ולא יירקבו בממגורות.

בניגוד לחיטה, הרי שגשם עלול לגרום לזיתים, לגפן ולתמרים (הזכרים) נזק בעת הפריחה. פרחי צמחים אלה זקוקים לכמה ימים רצופים של חום ויובש כדי להיפתח ולפזר את גרגירי האבקה. ירידת גשם בעת פריחת עצי פרי אלו גורמת לנשירה המונית של פרחים ולהרטבת גרגירי האבקה באופן המונע הפריה. צמחים מואבקי חרקים נפגעים מהגשם גם באופן עקיף משום שהוא מונע את פעילות החרקים המאביקים ובעיקר הדבורים.

בשיר מוזכרים כל שבעת המינים.

אהוד מנור הוסיף עוד על כתיבת השיר: 

השורה החותמת את האזכור של ירושלים, "ממש כמו אבותי לפני ימים רבים", מרמזת על מצוות עלייה לרגל.

== הצלחה ==
"רוח צפונית רוח דרומית" הוצג ב"פינה לשיפוטכם" של מצעד הפזמונים השבועי של רשת ג' ב־11 במאי 1983. השיר זכה להצלחה והגיע בשיאו למקום הראשון ב־20 ביולי 1983. בסך הכל צעד השיר במשך 12 שבועות, עד 17 באוגוסט 1983, אז יצא מהמצעד.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:שירים על מזג אוויר
קטגוריה:ריקודי עם בישראל: שירים
קטגוריה:סינגלים שהגיעו למקום הראשון בישראל
לוטו ארנה

לוטו ארנה הוא מתחם מופעים ואירועים באנטוורפן, בלגיה. האולם יכול להכיל עד 8,050 צופים בהופעות ו-5,128 צופים באירועי ספורט. האולם נחנך ב-10 במרץ 2007 לאחר תהליך בנייה שארך תעשה חודשים. 

האולם משמש כאולמה הביתי של קבוצת הכדורסל אנטוורפ ג'יינטס והוא מארח את האליפות האירופאית הפתוחה בטניס כחלק מסבב ATP 250.

==קישורים חיצוניים==

קטגוריה:אנטוורפן: ספורט
קטגוריה:בלגיה: אצטדיונים ומתקני ספורט
אמין נואה

אמין נואה (בצרפתית: Amine Noua; נולד ב-7 בפברואר 1997) הוא כדורסלן צרפתי המשחק בעמדת הפאוור פורוורד בדרטונה באסקט מליגת העל האיטלקית בכדורסל וליגת האלופות.

==קריירה מקצועית==
נואה נולד בליון וגדל בקבוצות הנוער של אסוול ליון-וילרבאן. לאחר ששיחק בקבוצה עד גיל 21 של המועדון הוא ערך את הופעת הבכורה שלו בקבוצה הבוגרת בינואר 2016, וקלע שתי נקודות בחמש דקות מול שמפיין שאלון-ריימס. במהלך העונה, בה זכתה אסוול באליפות צרפת בכדורסל, הוא העמיד ממוצעים של 0.8 נקודות ו-0.8 ריבאונדים ב-3.8 דקות למשחק.

באפריל 2018 הכריז נואה על מעמדותו לדראפט ה-NBA {{כ}}2018, אך פרש ממנו ביוני. עונת הפריצה שלו הגיעה ב-2017/18, כשהעמיד ממוצעים של 11 נקודות ו-4.7 ריבאונדים ב-32 משחקים בליגת העל (פתח בחמישייה ב-26 מהם) והשתתף במשחק האולסטאר.

ב-7 ביולי 2021, לאחר שלוש אליפויות במדי וילרבאן, חתם נואה באנדורה מליגת ה-ACB הספרדית.

ב-11 באפריל 2022 חזר לצרפת וחתם בשטרסבורג. הוא חזר לאסוול ב-7 ביולי 2022.

ב-1 באוגוסט 2023 חתם נואה בהפועל חולון מליגת העל בכדורסל וליגת האלופות, אך ב-2 בדצמבר עזב את הקבוצה בעקבות מלחמת חרבות ברזל וחתם בדרטונה באסקט מליגת העל האיטלקית בכדורסל. ב-22 בינואר 2024 חתם בפנרבחצ'ה מליגת העל הטורקית והיורוליג.

==קריירה בינלאומית==
נואה ייצג לראשונה את צרפת באליפות אירופה בכדורסל עד גיל 16 2013, בה סיימה נבחרתו במקום החמישי. באליפות העולם בכדורסל עד גיל 17 2014 הוא קלע 18.7 נקודות בממוצע למשחק, מקום רביעי בטורניר, ונבחר לחמישיית הטורניר השלישית של Eurobasket.com. באליפות אירופה בכדורסל עד גיל 20 2016, בה סיימה במקום ה-13, קלע נואה בממוצע 15.8 נקודות למשחק.

באליפות אירופה בכדורסל עד גיל 20 2017 העמיד נואה ממוצעים של 12.9 נקודות ו-7.9 ריבאונדים למשחק, סייע לצרפת לזכות במדליית ארד ונבחר לחמישיית הטורניר. בנובמבר 2017 הוא קיבל זימון ראשון לנבחרת הבוגרת.

==חיים אישיים==
נואה הוא ממוצא מרוקאי ואלג'יראי.

==קישורים חיצוניים==

*[https://www.fiba.basketball/en/player/204519/Amine-Noua פרופיל], באתר פיב"א החדש

== הערות שוליים ==

קטגוריה:כדורסלני שטרסבורג
קטגוריה:כדורסלנים צרפתים
קטגוריה:כדורסלני אנדורה
קטגוריה:כדורסלני אסוול ליון-וילרבאן
קטגוריה:צרפתים ממוצא אלג'יראי
קטגוריה:צרפתים ממוצא מרוקאי
קטגוריה:ספורטאים צרפתים בישראל
קטגוריה:ספורטאים צרפתים בספרד
קטגוריה:כדורסלני הפועל חולון
קטגוריה:ספורטאים צרפתים באיטליה
קטגוריה:ספורטאים צרפתים בטורקיה
קטגוריה:כדורסלני פנרבחצ'ה
קטגוריה:צרפתים שנולדו ב-1997
אדוארד פוינטר

אדוארד פוינטר, באנגלית: Edward Poynter (20 במרץ 1836 – 26 ביולי 1919) היה צייר, מעצב ושרטט אנגלי, שכיהן כנשיא האקדמיה המלכותית לאמנויות.<ref>Bell, Malcolm (1905). Drawings of Sir E. J. Poynter. London: G. Newnes, Ltd.</ref>

== ביוגרפיה ==
פוינטר היה בנו של האדריכל אמברוז פוינטר. הוא נולד בפריז, צרפת, והוריו חזרו לבריטניה זמן קצר לאחר לידתו. הוא התחנך בברייטון קולג' ובבית הספר איפסוויץ', אך עזב את בית הספר מוקדם מסיבות של בריאות לקויה, ובילה את החורפים במדיירה ורומא.

ב-1853 הוא פגש את פרדריק לייטון ברומא, שעשה רושם רב על פוינטר בן ה-17. בשובו ללונדון למד באקדמיית ליי ובבתי הספר של האקדמיה המלכותית, לפני שנסע לפריז כדי ללמוד בסטודיו של הצייר צ'ארלס גלייר. שם למדו באותה העת ג'יימס מקניל ויסלר וג'ורג' דו מורייה.

בשנת 1866 התחתן פוינטר עם אנייס מקדונלד, בתו של כומר מוולברהמפטון, ונולדו להם שלושה ילדים. אחותה ג'ורג'יאנה נישאה לאמן אדוארד ברן-ג'ונס; אחותה השנייה - אליס הייתה אמו של הסופר רודיארד קיפלינג; ואחותה לואיזה הייתה אמו של ראש ממשלת בריטניה סטנלי בולדווין.

=== קריירה ===
הוא נודע בעיקר בזכות ציוריו ההיסטוריים הגדולים כמו "ישראל במצרים" (1867; גלריה לאמנות גילדהול, לונדון), ואחריו "סנט ג'ורג' באנגליה" (1869), פסיפס ללובי המרכזי של ארמון וסטמינסטר, המתאר את "סנט ג'ורג' והדרקון"<ref>Jarrold Publishing, Norwich. Palace of Westminster Collection</ref> ואולי הגיע לשיא בביקורה של "מלכת שבא אצל המלך שלמה" (1884–90; גלריה לאמנות של ניו סאות' ויילס, סידני). הוא התקבל כחבר באקדמיה המלכותית לאמנויות בשנת 1869.<ref>"The Register, Adelaide, June 27, 1902".</ref>

פוינטר מילא מספר תפקידים רשמיים: הוא היה הפרופסור הראשון של סלייד באוניברסיטת קולג' בלונדון בין השנים 1871 ל-1875, מנהל בית הספר הלאומי לאמנות משנת 1875 עד 1881 ומנהל הגלריה הלאומית משנת 1894 עד 1904 (הוא פיקח על פתיחת גלריית טייט). הוא הפך לאקדמאי מלכותי מלא בשנת 1876. בשנת 1896, עם מותו של סר ג'ון מילאי, נבחר פוינטר לנשיא האקדמיה.<ref>Chisholm, Hugh, ed. (1911). "Poynter, Sir Edward John". Encyclopædia Britannica. Vol. 22 (11th ed.). Cambridge University Press. p. 239.</ref>

הוא קיבל תואר אבירות באותה שנה ותואר כבוד מאוניברסיטת קיימברידג' בשנת 1898. הוכרז שהוא יקבל תואר ברונט לכבוד ההכתרה של המלך אדוארד השביעי.<ref>"The Coronation Honours". The Times. No. 36804. London. 26 June 1902. p. 5.</ref>

בית הספר הישן שבו למד פוינטר, ברייטון קולג', ערך בנובמבר-דצמבר 1995 תערוכה של ציוריו ורישומים של פוינטר בשם "חיים באורך זרועות" בגלריה של בית הספר.<ref>"Sir Edward John Poynter (Brighton College 1849-50)". Old Brightonians - The Alumni of Brighton College.</ref>

== גלריה ==
<gallery mode="packed" heights="220">
 File:Corner of the marketplace, by Edward John Poynter.jpg|פינה בשוק
File:1869 Edward Poynter - Andromeda.jpg|אנדרומדה
File:At low tide.jpg|שפל בים
File:Wild Blossoms.jpg|פרחי בר
File:1867 Edward Poynter - Israel in Egypt.jpg|ישראל במצרים

</gallery>

== קישורים חיצוניים ==

* 
* 

== הערות שוליים ==

קטגוריה:ציירים אנגלים
קטגוריה:ילידי 1836
קטגוריה:נפטרים ב-1919
בן שפרד

בן שפרד (באנגלית: Ben Sheppard; נולד ב-16 ביולי 2001) הוא כדורסלן אמריקאי המשחק בעמדת הקלע באינדיאנה פייסרס.

==קריירה==
שפרד נולד באטלנטה, ג'ורג'יה, והחל לשחק כדורסל בתיכון מקומי.<ref></ref><ref></ref> ובחר לשחק עבור קבוצת הכדורסל של אוניברסיטת בלמונט. בעונתו הראשונה שיחק ב-32 משחקים והעמיד ממוצעים של 2.9 נקודות למשחק, אך בעונתו השנייה השתפר והעמיד ממוצעים של 10.5 נקודות למשחק.<ref></ref> בעונתו השלישית בעמיד ממוצעים של 16.2 נקודות למשחק,<ref></ref> וברביעית עלה ל-18.8 נקודות למשחק.<ref></ref><ref></ref>

בתום עונתו הרביעית באוניברסיטה הכריז כי יתמודד בדראפט 2023 ב-NBA. בדראפט נבחר שפרד בבחירה ה-26 על ידי אינדיאנה פייסרס. ב-1 ביולי חתם על חוזה רוקי בקבוצה.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת בלמונט
קטגוריה:כדורסלני אינדיאנה פייסרס
קטגוריה:בחירות דראפט של אינדיאנה פייסרס
קטגוריה:אמריקאים שנולדו ב-2001
ז'אן ז'אק הנר

ז'אן ז'אק הנר, בצרפתית, Jean-Jacques Henner (5 במרץ 1829 - 23 ביולי 1905) היה צייר צרפתי, שנודע בציור עירום, נושאים דתיים ודיוקנאות.<ref>Chisholm, Hugh, ed. (1911). "Henner, Jean Jacques". Encyclopædia Britannica. Vol. 13 (11th ed.). Cambridge University Press. p. 272.</ref>

== ביוגרפיה ==
הנר נולד בברנוילר (אלזס). הוא החל את לימודיו באמנות כתלמידם של מישל מרטין דרולינג ופרנסואה-אדואר פיקו. בשנת 1848, החל ללמוד בבית הספר לאמנויות יפות בפריז, ובשנת 1858 קיבל את פרס רומא על ציור של "אדם וחוה מוצאים את גופתו של הבל". 

ברומא הוא הודרך על ידי פלנדרין, וצייר ארבע תמונות עבור הגלריה בקולמר בין שאר העבודות.

הוא הציג לראשונה בסלון בשנת 1863 ולאחר מכן תרם את "צניעות סוזנה" (1865), במוזיאון ד'אורסה.

יצירות ידועות אחרות כוללות: המגדלנה (1878); דיוקנו של מ. היים (1878); קבר ישו (1879); ג'רום הקדוש (1881); ברא (1882); הרודיאס (1887); מחקר (1891); ישו בתכריכים ודיוקן של קרולוס-דוראן (1896); דיוקן של העלמה פוקיאר (1897); והחלום (1900).

לציור "לוי משבט אפרים" (1898) הוענק מדליה. בין שאר ההבחנות המקצועיות, הנר זכה גם בגרנד פרי לציור בתערוכת פריז העולמית של 1900. הוא מונה לאביר לגיון הכבוד בשנת 1873, לקצין בשנת 1878 ולמפקד בשנת 1889. עבודתו הידועה ביותר של הנר היא הציור שלו משנת 1885 של "פביולה הקדושה". אף שהמקור אבד, הוא הועתק על ידי אמנים ברחבי העולם. האמן פרנסיס אליס אסף למעלה מ-500 עותקים של הציור במגוון מדיות. האוסף ידוע בשם "פרויקט פביולה".<ref>"Francis Alys The Fabiola Project". The Menil Collection.</ref>

הנר מת בגיל 76 בפריז.

=== תלמידים ===
להנר היו תלמידים רבים; ביניהם היו הציירת האמריקאית מתילדה מודן לייזנרינג<ref>Andrew J. Cosentino (17 November 1983). The Capital Image: Painters in Washington, 1800–1915. Smithsonian.</ref> והאמן הרומני דימיטרי סרפים. מ-1874 עד 1889 הוא פתח את הסטודיו לנשים שלא הורשו להיכנס לבית הספר לאמנות. חלקן שימשו גם כמודלים. אחת מאלה הייתה דורותי טננט שלימים נישאה להנרי מורטון סטנלי.

תלמידה נוספת הייתה אליזבת סנודן ניקולס ווטרוס (1858–1921), לימים אשתו של האמן הארי ווטרוס. הנר נתן להם ציור כשהם נישאו ב-1887.

סוזן ואלאדון (1865–1938) עבדה גם כאחת הדוגמניות שלו.

== גלריה ==
<gallery mode="packed" heights="240">
 File:Fabiola - Jean Jacques Henner.png|סנט פביולה
File:Jean Jacques Henner - Alsatian Girl.jpg|נערה מאלזס
File:Idylle-Jean-Jacques Henner-Orsay.jpg|אידיליה
File:Jean Jacques Henner - Study Of A Woman In Red.jpg|אשה באדום
</gallery>

== קישורים חיצוניים ==

* 
* 

== הערות שוליים ==

קטגוריה:ציירים צרפתים
קטגוריה:ילידי 1829
קטגוריה:נפטרים ב-1905
קטגוריה:זוכי פרס רומא
ניק סמית' ג'וניור

ניקולס סמית' ג'וניור (באנגלית: Nicholas Smith Jr.; נולד ב-18 באפריל 2004) הוא כדורסלן אמריקאי המשחק בעמדות הרכז והקלע בשארלוט הורנטס.

==קריירה==
סמית' ג'וניור נולד בג'קסונוויל, ארקנסו, והחל לשחק כדורסל בתיכון מקומי.<ref></ref><ref></ref><ref></ref><ref></ref> בתום התיכון נבחר לשחק במשחק מקדונלד'ס אול-אמריקן ובג'ורדן בראנד קלאסיק.<ref></ref><ref></ref> הוא בחר לשחק עבור קבוצת הכדורסל של אוניברסיטת ארקנסו,<ref></ref><ref></ref> ובעונתו היחידה שם החמיץ את רוב העונה בשל פציעה בברך ושיחק רק שבעה משחקים, בהם קלע 69 נקודות ב-141 דקות משחק.

ב-30 במרץ 2023 הכריז כי יתמודד בדראפט 2023 ב-NBA.<ref></ref> בדראפט נבחר סמית' ג'וניור בבחירה ה-27 על ידי שארלוט הורנטס, חתם על חוזה רוקי בקבוצה<ref></ref> והצטרף לסגל הקבוצה לליגת הקיץ של ה-NBA.<ref></ref><ref></ref>

==סטטיסטיקות קריירה==		
===העונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-
| || שארלוט || 51 || 0 || 14.3 || 0.391 || 0.432 || 0.867 || 1.4 || 1.2 || 0.2 || 0.1 || 5.9
|- style="background-color:#80BFFF; font-weight:bold;"		
| colspan="2" | קריירה || 51 || 0 || 14.3 || 0.391 || 0.432 || 0.867 || 1.4 || 1.2 || 0.2 || 0.1 || 5.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת ארקנסו
קטגוריה:כדורסלני שארלוט הורנטס
קטגוריה:בחירות דראפט של שארלוט הורנטס
קטגוריה:אמריקאים שנולדו ב-2004
קבר יונתן בן עוזיאל

מקום קברו של התנא יונתן בן עוזיאל אינו נזכר בספרות חז"ל, אך על פי עדות מסוף המאה ה-11 קברו שכן באזור הר דלתון. על פי עדות אחרת מתחילת המאה ה-13 קברו שכן בעמוקה הסמוכה. עדות נוספת מתחילת המאה ה-13 מציינת את קברו באזור הירדן. כיום, הקבר בעמוקה נחשב לאחד מקברי הצדיקים המפורסמים בארץ ישראל ובעולם.

==היסטוריה==

=== דלתון ===
האזכור המוקדם ביותר לקברו מופיע לראשונה ב"מגילת אביתר" מאת רב אביתר גאון, בשנת 1083 (כ-1000 שנה אחרי תקופת יונתן בן עוזיאל), המתאר את מסע הלווייתו של אביו רב אליהו הכהן גאון וקבורתו בדלתון, בסמיכות לקברו של בן עוזיאל. אך מתיאורו לא ברור האם התכוון לדלתון עצמה או קרוב אליה (או אף לעמוקה הסמוכה).

=== עמוקה ===
רבי שמואל ב"ר שמשון (סביב שנת 1210 לערך), בחיבורו "מסע דפלסטינא", מציין את קברו לראשונה בעמוקה:

המצבה בעמוקה
הכניסה למתחם הקבר בעמוקה
בשנת 1875 ביקר בעמוקה חוקר ארץ ישראל ויקטור גרן, וכתב כי במקום יושבים אלג'ירים אחדים, שהתיישבו במקום לאחר ששירתו בצבאו של עבד אל-קאדר אל-ג'זאירי (עבד אל-קאדר האלג'יראי). הוא ציין כי מצא בקרבת מקום בניין עתיק שנראה כמו בית כנסת, וכן עץ זקן שחלק מענפיו "נסמכים על אבני גזית שעולי הרגל היהודים כותבים עליהן את שמותיהם".

=== הירדן ===
רבי מנחם החברוני (מאי/יוני 1215), מתאר את קברו באזור הירדן:

== סגולות ==
נהוג לעלות אל קברו שבעמוקה ב־כ"ו בסיוון שהוא, על פי המסורת, יום פטירתו, וכן בראשי חודשים ובאמצע החודש. בפועל, ניתן למצוא שם עולי רגל כל ימות השנה. מנהג שהחל במאה ה-17 הוא לבקש על קברו זרע בר קיימא, פרנסה טובה, נחת מהילדים, בריאות טובה, זיווג הגון, זוגיות טובה, בריאות טובה.

מקור המנהג אינו ברור. זאב וילנאי, בספרו "מצבות קודש בארץ־ישראל", מעלה שתי השערות: האחת, שהמנהג התפתח בעקבות הכתוב בתרגום פסאודו-יונתן () הכותב כי כל המונע את הקשר בין חתן לכלה הרי הוא כופר בחיי העולם הבא. השנייה, כי מדובר בקריאה מוטעית של דברי רש"י: . למעשה, צמד המלים "והיא עמוקה" משתייך ל"דיבור המתחיל" הבא בדברי רש"י, ומתייחס לדברי הגמרא "והיא עמוקה משאול", אך הקריאה המוטעית קשרה דברי רש"י עם היישוב עמוקה.

הרב יעקב ישראל קניבסקי טען אף הוא שאין מקור לסגולה, מנגד, הרב עובדיה יוסף תמך בסגולה זו. מספר רבנים נתנו מקורות דרשניים לסגולה.

== לקריאה נוספת ==
* זאב וילנאי, מדריך הגליל, הוצאה מחודשת של אחיעבר - ירושלים, 1980.
* מנחם מיכלסון, יהודה סלומון, משה מילנר, מקומות קדושים וקברי צדיקים בארץ ישראל, משרד הביטחון - הוצאה לאור, 1986
* צבי אילן, בתי כנסת קדומים בארץ ישראל, משרד הביטחון - הוצאה לאור, 1991.
* נורית ליסקובסקי, "יישום גישה מעין ארכאולוגית לחקר מקומות קדושים בגליל", קתדרה 133, תשרי תש"ע.

==הערות שוליים==

קטגוריה:קברי צדיקים בגליל
ברייס סנסאבו

ברייס פ. סנסאבו (באנגלית: Brice P. Sensabaugh; נולד ב-30 באוקטובר 2003) הוא כדורסלן אמריקאי המשחק בעמדת הסמול פורוורד ביוטה ג'אז.

==קריירה==
סנסאבו נולד בווילטון מאנורס, פלורידה, והחל לשחק כדורסל בתיכון מקומי.<ref></ref> הוא הוביל את קבוצתו בנקודות בעונתו השנייה בתיכון, החמיץ את כל העונה הבאה בשל פציעה במיניסקוס.<ref></ref><ref></ref> בעונתו האחרונה העמיד ממוצעים של 25.1 נקודות, 7.2 ריבאונדים ו-1.5 אסיסטים למשחק.<ref></ref><ref></ref> בתום התיכון הוא בחר לשחק עבור קבוצת הכדורסל של אוניברסיטת המדינה של אוהיו,<ref></ref><ref></ref><ref></ref> ובעונתו היחידה שם העמיד ממוצעים של 16.3 נקודות, 5.4 ריבאונדים ו-1.2 אסיסטים ב-24.5 דקות למשחק.<ref></ref> לקראת תום העונה נפצע בברכו, ופספס את משחקי העונה האחרונים.<ref></ref>

ב-25 במרץ 2023 הכריז כי יתמודד בדראפט 2023 ב-NBA.<ref></ref><ref></ref> בדראפט נבחר סנסאבו בבחירה ה-28 על ידי יוטה ג'אז.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת המדינה של אוהיו
קטגוריה:כדורסלני יוטה ג'אז
קטגוריה:בחירות דראפט של יוטה ג'אז
קטגוריה:אמריקאים שנולדו ב-2003
כפרה (מחילה)

כפרה הוא מושג של אדם הנוקט בפעולה לתיקון עוולה קודמת מצידו, בין באמצעות פעולה ישירה לביטול ההשלכות של אותו מעשה, פעולה שוות ערך לטובת הזולת, או ביטוי אחר של חרטה. כפרה קשורה באופן הדוק לסליחה, פיוס, צער, חרטה ואשמה. יש הרואים בה צעד הכרחי בדרך לגאולה דתית.

==במשפט ובחברה==
במערכות משפט שונות, מושג הכפרה ממלא תפקיד חשוב ביחס למשפט הפלילי, כאשר הוא נחשב לאחת המטרות העיקריות של שיקום פלילי.

==בדת ובהתנהגות==
בדת, כפרה היא "מושג רוחני שנלמד מאז ומעולם בטקסטים תנ"כיים וקבליים", בעוד ש"סיפורי כפרה נמצאים בכל מקום בשיח הדתי ושפת הכפרה חושפת ביסודה תפנית גאולה".

מושגים בדת כוללים:
* כפרה ביהדות – תהליך של מחיקת העבירה באמצעות מחילה או חנינה. ביהדות הרבנית, אנשים משיגים כפרה באמצעות חזרה בתשובה, שלעיתים אחריה ישנו שילוב כלשהו של וידוי, פיצויים, קשיים (חוויות חיים לא נעימות), חווית המוות או גורמים אחרים. היבט נוסף של הכפרה הוא ציונו של יום הכיפורים (היום עצמו, להבדיל מעבודת המקדש שנעשתה בו), שבמהלכו מקיימים חיובים ומצוות שונות לצורך השגת כפרה.
* כפרה בנצרות (לפי התאולוגיה הנוצרית המערבית), מתארת אמונות לפיהן בני אדם יכולים להתפייס עם אלוהים באמצעות סבלו ומותו של ישו. כפרה מתייחסת לסליחה או מחילה של חטא בכלל והחטא הקדמון בפרט באמצעות סבלו, מותו ותחייתו של ישו. לאורך מאות השנים, נוצרים השתמשו במטאפורות שונות ונתנו הסברים שונים לכפרה כדי לבטא כיצד היא עשויה לעבוד. הכנסיות והעדות השונות עשויות להשתמש במטאפורות או הסברים שונים כאשר הם רואים המתאים ביותר לפרספקטיבה התאולוגית שלהם; אולם כל הנוצרים מדגישים שישו הוא מושיע העולם ובאמצעות מותו נסלחו חטאי האנושות, מה שמאפשר את הפיוס בין אלוהים לבריאתו. בתוך הנצרות יש, היסטורית, שלוש או ארבע תיאוריות עיקריות כיצד כפרה כזו עשויה לפעול:
** תורת הכופר/כריסטוס ויקטור – שתי תיאוריות שונות, אך בדרך כלל נחשבות יחד כדומות או "קלאסיות".
** תורת שביעות הרצון שפותחה על ידי אנסלם מקנטרברי (שמכונה לעיתים ההשקפה "אסכולתית")
** תאוריית ההשפעה המוסרית, מושג שכבר היה מפותח כבר בתקופת ההשכלה, שכונתה את "התפיסה הסובייקטיבית" או ה"הומניסטית".
** אמונות נוספות כוללות את ההשקפה השלטונית, השקפת החלפת עונשין וכפרה מחליפה
* אומת האסלאם חוגגת יום כפרה שהיא קבעה במהלך צעדת מיליון איש בוושינגטון הבירה ב-16 באוקטובר 1995.
מושגי כפרה קיימים גם בהשקפות דתיות אחרות. לדוגמה, בתרבויות האינדיאנים והמסטיסים של אמריקה, "מאחר שחטא ואשמה הם בין הגורמים העיקריים למחלה ולחוסר הסתגלות... וידוי, כפרה ומחילה הם טקסים תכופים המשמשים בטיפול. במקרים מסוימים, כפרה מתבצעת באמצעות תפילה או תשובה; באחרים היא עשויה להיות כרוכה בניקוי הגוף, על ידי צחצוח הגוף בענפי רוזמרין או על ידי התזת מים קדושים".
מושגי כפרה אוניברסלית יכולים להתעלות מעל כל דת, כמתואר בכפרה בלתי מוגבלת בנצרות הפרוטסטנטית – הדוקטרינה שהכפרה היא בלתי מוגבלת בהיקפה, ופיוס אוניברסלי, הדוקטרינה שבסופו של דבר כולם יגיעו לישועה.
ישנן מספר תוכניות 12 צעדים אשר כוללות שלב כפרה או "תיקון" (שלבים 8 ו-9).

==קישורים חיצוניים==

קטגוריה:רוחניות ואמונה
ישראל הכהן רפפורט

שו"ת מהר"י הכהן, לעמברג תרכ"ט
הרב ישראל הכהן רפפורט (לפני ה'תק"ץ, 1830 - י"א סיוון ה'תרמ"א, 1881) היה אב בית הדין ורבה של טרנוב שבדרום מזרח פולין, חבל גליציה ההיסטורי. מחבר שו"ת מהר"י הכהן.
== קורותיו ==
נולד ללאה ולרב אברהם אבלי, דור שביעי לש"ך. נשא את חנה רעכיל,<ref>ספר החוזה מלובלין עמ' נו.</ref> בתו של הרב אלעזר ניסן טייטלבוים מדרוהוביץ'.<ref>יש אומרים שאשתו הייתה בתו של רבי נחום צבי טייטלבוים, בנו של הרב אלעזר ניסן.</ref> לאחר פטירת אביו שכיהן כרבה של טארנוב, התמנה רבי ישראל תחתיו<ref>ראו 'אוצר הרבנים' ערך מספר 12083; 'טרנוב - קיומה וחורבנה של עיר יהודית' עמ' 202.</ref> כאב בית הדין לצד חביריו רבי פנחס פלטינר ורבי דב בריש.<ref>אנציקלופדיה לחכמי גליציה חלק ו עמ' 1008.</ref> נשא ונתן עם כמה מרבני דורו, בין השאר עם הרב משה קנצלבוגן,<ref>ראו שו"ת מהר"י הכהן מהדורא תנינא חו"מ יז.</ref> הרב ישראל איסר פרוכטהאנדלר אב"ד דאבשיץ, הרב אברהם בנימין קלוגר.<ref>שו"ת מהר"י הכהן ח"א או"ח ט.</ref> החל משנת תרכ"ד, לא היה רב בירוסלב, ולפעמים נקרא רבי ישראל לשבת בעיר מספר ימים כדי לדון בענייני הלכה ומשפט.<ref>ראו שו"ת מהר"י הכהן או"ח יא, יג; קהילות ואישים בגליציה עמ' 239-240.</ref>

כיהן בראשות ישיבה בטרנוב, ומבין תלמידיו נמנו הרב מרדכי ויסמן חיות<ref>אנציקלופדיה לחכמי גליציה חלק ב עמ' 901.</ref> והרב יעקב אוסטרוייל.<ref>אנציקלופדיה לחכמי גליציה חלק ו עמ' 34.</ref>

==== משפחתו ====
רבי ישראל היה הבכור מבין אחיו. אחיו הצעיר של רבי ישראל, היה רבי יוסף הכהן שגם הוא כיהן כאב"ד של טרנוב. אחיהם הצעיר, רבי שבתי הכהן היה אב"ד של דומברובי.<ref>ראו 'לתשובת השנה' עמ' תרסד, בני ברק תשע"ד.</ref>

== חיבוריו ==
*שו"ת מהר"י הכהן - חלק א' נדפס בלבוב בשנת תרכ"ט, וחלק ב' בשנת תרל"ה. בספרו הדפיס כמה פסקי דינים של אביו.
*חידושי מהר"י הכהן - על הלכות קטנות של הרי"ף.

== הערות שוליים ==

קטגוריה:רבנים גליציאנים
קטגוריה:אבות בתי דין
קטגוריה:מחברי ספרי שו"ת
ג'סיקה גרין

ג'סיקה גרין (באנגלית: Jessica Green; נולדה ב-11 בפברואר 1993) היא שחקנית אוסטרלית. היא ידועה בהופעותיה הקבועות כקיקי בדרמת הנעורים נקודת גלישה, כקלאופטרה בסדרת הטלוויזיה "האימפריה הרומית" וכטאלון בסדרת הטלוויזיה המוצב.

== קורות חיים ==
ג'סיקה גרין נולדה באי טסמניה, אוסטרליה.

== קריירה ==
בגיל 19 כישורי אמנויות הלחימה העניקו לה את התפקיד של קיקי בסדרת הנעורים נקודת גלישה.<ref name="loving"></ref> לאחר הכשרה מוקדמת מינימלית במשחק, גרין עבדה במשך שישה חודשים עם מורה למשחק במהלך צילומי הסדרה.<ref name="loving" /> ב-2014, גרין שיחקה בסרט דרמת הפשע האוסטרלי Rise",<ref name="vid">"</ref> וכרבקה בסרט האימה העל-טבעי מ-2016 Red Billabong.<ref name="red"></ref> בשנת 2018, גרין שיחקה בתפקיד ראשי בתור קלאופטרה בעונה השנייה שלסדרת הטלוויזיה "האימפריה הרומית".<ref name="aced"></ref>

בין 2018 ל-2020, גרין גילמה את דמותה של טאלון, השורדת האחרונה מהגזע שלה, "שחורי הדם",<ref name="serb"></ref> ב-36 פרקים של סדרת הטלוויזיה המוצב. לפי הדיווחים, גרין ביצעה את הפעלולים וסצינות לחימה במהלך הצילומים, ויצאה עם פציעות קלות בלבד. גרין נוקטת במשטר כושר קפדני עם אימון יומי ממושמע היטב ושומרת על תזונה ואורח חיים בריא.<ref name="comp"></ref>

בשנת 2022, גרין לוהקה לתפקיד בסרט "אייר", בהשתתפות בן אפלק, מאט דיימון, ג'ייסון בייטמן וגוסטב סקושגורד.<ref name="Ben"></ref> בשנת 2023 שיחקה בסרט "Sparkle: A Unicorn Tale" לצד שון פריס.

== פילמוגרפיה ==
=== קולנוע ===
{| class="wikitable sortable"
! scope="col" |שנה
! scope="col" | כותרת
! scope="col" |תפקיד
!הערות
|-
| 2014
| "Rise"
|אמבר
|
|-
| 2016
|Red Billabong
| רבקה
|
|-
| 2017
| שודדי הקאריביים: נקמתו של סלזאר
|אישה
|
|-
| 2019
| Cino
| איזבל
|
|-
| 2023
|Sparkle: A Unicorn Tale
| נטלי
|
|-
| 2023
|Air
| קתרינה סינץ
|
|-
|}

=== טלוויזיה ===
{| class="wikitable sortable"
! scope="col" |שנה
! scope="col" | כותרת
! scope="col" |תפקיד
! class="unsortable" scope="col" | הערות
|-
| 2012
|נקודת גלישה
| קיקי
| 26 פרקים
|-
| 2017
|Dirty, Clean, & Inbetween
| לורה
| סרט טלוויזיה
|-
| rowspan="3" | 2018
|Ash vs Evil Dead
|לקס
| פרק 1 – The Mettle of Man
|-
|Stage Mums
| עוזר ליהוק
|פרק אחד
|-
| האימפריה הרומית
| קלאופטרה
|עונה 2: 2 פרקים
|-
| 2018–2021
| המוצב
|טאלון
| תפקיד ראשי – 49 פרקים
|-
| 2023
|FBI: אינטרנשיונל
|סיסי פריור
| פרק 1 – BHITW
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אוסטרליות
קטגוריה:אוסטרליות שנולדו ב-1993
מת'יו גארבט

מת'יו ג'ימי דייוויד גארבט (באנגלית: Matthew Jimmy David Garbett; נולד ב-13 באפריל 2002 בלונדון שבאנגליה) הוא כדורגלן ניו זילנדי המשחק בעמדת הקשר בקבוצת נאק ברדה מליגת המשנה ההולנדית ובנבחרת ניו זילנד.

== קריירת מועדונים ==
גארבט החל את הקריירה המקצוענית שלו במועדונים וסטרן סוברבס, איסטרן סוברבס וטים ולינגטון בניו זילנד.

ב-24 בינואר 2020 חתם גארבט בפאלקנברג מליגת העל השוודית. הוא ערך 20 הופעות ליגה במדי המועדון.

ב-26 באוגוסט 2021 חתם גארבט בטורינו מהסרייה א', והחל לשחק בקבוצת הנוער של המועדון. ב-18 באוקטובר 2022 ערך את הופעתו היחידה בקבוצה הבוגרת של המועדון, בניצחון 4-0 על צ'יטאדלה במסגרת הסיבוב השני של קופה איטליה לעונת .

ב-31 בינואר 2023 הושאל גארבט לנאק ברדה מליגת המשנה ההולנדית עד לתום עונת . ב-11 במאי חתם על חוזה קבוע לשנתיים במועדון.

== קריירה בינלאומית ==
גארבט היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.

ב-9 באוקטובר 2021 ערך גארבט את הופעת הבכורה שלו בנבחרת ניו זילנד, בניצחון 2-1 על נבחרת קוראסאו במשחק ידידות. ב-30 במרץ 2022 הבקיע את שער הבכורה שלו בנבחרת, בניצחון 5-0 על נבחרת איי שלמה במסגרת מוקדמות מונדיאל 2022.

נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים ניו זילנדים
קטגוריה:קשרי כדורגל ניו זילנדים
קטגוריה:כדורגלני טורינו
קטגוריה:כדורגלני נאק ברדה
קטגוריה:כדורגלני נבחרת ניו זילנד
קטגוריה:כדורגלנים ניו זילנדים באולימפיאדת טוקיו (2020)
קטגוריה:כדורגלנים ניו זילנדים באולימפיאדת פריז (2024)
קטגוריה:ניו זילנדים שנולדו ב-2002
מרקו סטאמניץ'

מרקו סאופטו ניקולה סטאמניץ (באנגלית: Marko Seufatu Nikola Stamenić, בסרבית: Марко Сеуфату Никола Стаменић; נולד ב-19 בפברואר 2002 בוולינגטון שבניו זילנד) הוא כדורגלן ניו זילנדי המשחק בעמדת הקשר בקבוצת אולימפיאקוס מליגת העל היוונית ובנבחרת ניו זילנד.

== קריירת מועדונים ==
גארבט החל את הקריירה המקצוענית שלו במועדונים וסטרן סוברבס וטים ולינגטון בניו זילנד.

ב-1 בספטמבר 2020 חתם סטאמניץ' בפ.צ. קופנהגן מליגת העל הדנית. הוא ערך 16 הופעות ליגה במדי המועדון. בעונת הושאל לקוגה מליגת המשנה הדנית, במדיה ערך 23 הופעות ליגה והבקיע שני שערים.

ב-6 בפברואר 2023 חתם סטאמניץ' על חוזה לארבע שנים בהכוכב האדום בלגרד מליגת העל הסרבית החל מ-1 ביולי 2023. ב-30 ביולי ערך את הופעת הבכורה שלו בקבוצה, בניצחון 0–5 על וויבודינה נובי סאד במסגרת המחזור הראשון בליגה לעונת .

ביוני 2024 חתם סטאמניץ’ בנוטינגהאם פורסט ולאחר מכן הושאל לאולימפיאקוס לעונה אחת.

== קריירה בינלאומית ==
סטאמניץ' היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.

ב-9 באוקטובר 2021 ערך סטאמניץ' את הופעת הבכורה שלו בנבחרת ניו זילנד, בניצחון 1–2 על נבחרת קוראסאו במשחק ידידות. ב-19 ביוני 2023 הבקיע את שער הבכורה שלו בנבחרת, בניצחון 0–1 על נבחרת קטר במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ניו זילנדים
קטגוריה:קשרי כדורגל ניו זילנדים
קטגוריה:כדורגלני פ.צ. קופנהגן
קטגוריה:כדורגלני הכוכב האדום בלגרד
קטגוריה:כדורגלני נוטינגהאם פורסט
קטגוריה:כדורגלני אולימפיאקוס
קטגוריה:כדורגלני נבחרת ניו זילנד
קטגוריה:כדורגלנים ניו זילנדים באולימפיאדת טוקיו (2020)
קטגוריה:ספורטאים זרים בדנמרק
קטגוריה:ספורטאים זרים בסרביה
קטגוריה:ניו זילנדים שנולדו ב-2002
בן ויין

בנג'מין פיטר ויין (באנגלית: Benjamin Peter Waine; נולד ב-11 ביוני 2001 בוולינגטון שבניו זילנד) הוא כדורגלן ניו זילנדי המשחק בעמדת החלוץ בקבוצת פלימות' ארגייל מהפוטבול ליג צ'מפיונשיפ ובנבחרת ניו זילנד.

== קריירת מועדונים ==
ויין גדל במחלקת הנוער של ולינגטון פיניקס. בשנת 2017 החל לשחק בקבוצת המילואים של המועדון, ובשנת 2018 החל לשחק בקבוצה הראשונה של המועדון במסגרת ליגת העל האוסטרלית. הוא ערך 73 הופעות ליגה בקבוצה הראשונה של המועדון, בהן הבקיע 17 שערים.

ב-30 בדצמבר 2022 חתם ויין על חוזה לשנתיים וחצי בפלימות' ארגייל מהפוטבול ליג הראשונה החל מ-1 בינואר 2023. עד לתום עונת ערך ויין תשע הופעות ליגה במדי המועדון, בהן הבקיע שער אחד. בתום העונה העפילה פלימות' ארגייל לפוטבול ליג צ'מפיונשיפ.

== קריירה בינלאומית ==
ויין היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.

ב-18 במרץ 2022 ערך ויין את הופעת הבכורה שלו בנבחרת ניו זילנד, בניצחון 0–1 על נבחרת פפואה גינאה החדשה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים ניו זילנדים
קטגוריה:חלוצי כדורגל ניו זילנדים
קטגוריה:כדורגלני פלימות' ארגייל
קטגוריה:כדורגלני נבחרת ניו זילנד
קטגוריה:כדורגלנים ניו זילנדים באולימפיאדת טוקיו (2020)
קטגוריה:כדורגלנים ניו זילנדים באולימפיאדת פריז (2024)
קטגוריה:ניו זילנדים שנולדו ב-2001
ליבראטו קקאצ'ה

ליבראטו ג'אנפאולו קקאצ'ה (באנגלית: Liberato Gianpaolo Cacace; נולד ב-27 בספטמבר 2000 בוולינגטון שבניו זילנד) הוא כדורגלן ניו זילנדי המשחק בעמדת המגן השמאלי בקבוצת אמפולי מהסרייה א' ובנבחרת ניו זילנד.

== קריירת מועדונים ==
קקאצ'ה גדל במחלקת הנוער של איילנד ביי יונייטד. בשנת 2016 החל לשחק בקבוצת המילואים של ולינגטון פיניקס, ובשנת 2018 החל לשחק בקבוצה הראשונה של המועדון במסגרת ליגת העל האוסטרלית. הוא ערך 58 הופעות ליגה בקבוצה הראשונה של המועדון, בהן הבקיע ארבעה שערים.

ב-28 באוגוסט 2020 חתם קקאצ'ה בסנט טרוידן מליגת העל הבלגית. ב-26 בספטמבר ערך את הופעת הבכורה שלו במועדון, בהפסד 0–2 למכלן במסגרת המחזור השביעי בליגה לעונת . בסך הכל ערך 50 הופעות ליגה במדי המועדון.

ב-31 בינואר 2022 הושאל קקאצ'ה לאמפולי מהסרייה א' עד לתום עונת 2021/2022. ב-6 בפברואר ערך את הופעת הבכורה שלו במועדון, בתיקו 0-0 נגד בולוניה 1909 במסגרת המחזור ה-24 בליגה. הוא ערך עשר הופעות ליגה במועדון במהלך תקופת ההשאלה, וב-17 ביוני חתם על חוזה קבוע במועדון.

== קריירה בינלאומית ==
ב-5 ביוני 2018 ערך קקאצ'ה את הופעת הבכורה שלו בנבחרת ניו זילנד, בניצחון 0–1 על נבחרת טאיוואן במשחק ידידות.

קקאצ'ה היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021.

ב-27 במרץ 2022 הבקיע קקאצ'ה את שער הבכורה שלו בנבחרת, בניצחון 0–1 על נבחרת טהיטי במסגרת מוקדמות מונדיאל 2022

== קישורים חיצוניים ==

== הערות שוליים ==

קטגוריה:כדורגלנים ניו זילנדים
קטגוריה:מגני כדורגל ניו זילנדים
קטגוריה:כדורגלני סנט טרוידן
קטגוריה:כדורגלני אמפולי
קטגוריה:כדורגלני נבחרת ניו זילנד
קטגוריה:כדורגלנים ניו זילנדים באולימפיאדת טוקיו (2020)
קטגוריה:כדורגלני גביע אוקיאניה לאומות 2024
קטגוריה:ניו זילנדים שנולדו ב-2000
דנילו פריירה דה סילבה

דנילו פריירה דה סילבה (בפורטוגזית: Danilo Pereira da Silva; נולד ב-7 באפריל 1999 בסאו פאולו שבברזיל) הוא כדורגלן ברזילאי המשחק בעמדת החלוץ בקבוצת גלאזגו ריינג'רס מליגת העל הסקוטית.

== קריירת מועדונים ==
דנילו גדל במחלקות הנוער של פורטוגזה, קורינתיאנס, פונטה פרטה, ואסקו דה גאמה, סנטוס ואייאקס. בשנת 2018 החל לשחק בקבוצת המילואים של אייאקס. הוא ערך 14 הופעות ליגה במדי הקבוצה הראשונה של המועדון, בהן הבקיע שני שערים.

ב-14 באוגוסט 2020 הושאל דנילו למשך עונה אחת לטוונטה מליגת העל ההולנדית. ב-12 בספטמבר ערך את הופעת הבכורה שלו במועדון, בניצחון 2-0 על פורטונה סיטארד במסגרת המחזור הראשון בליגה לעונת 2020/2021. במשחק זה הבקיע את שער הבכורה שלו במועדון. הוא ערך 33 הופעות ליגה במהלך תקופת ההשאלה, בהן הבקיע 17 שערים.

ב-19 במאי 2022 חתם דנילו על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. במשחק זה הבקיע את צמד שערי הבכורה שלו במועדון. הוא שיחק במועדון במשך עונה אחת, בה ערך 34 הופעות ליגה והבקיע עשרה שערים, וזכה עם פיינורד באליפות הולנד.

ב-28 ביולי 2023 חתם דנילו על חוזה לחמש שנים בגלאזגו ריינג'רס מליגת העל הסקוטית. ב-5 באוגוסט ערך את הופעת הבכורה שלו במועדון, כשהחליף את סיריאל דסרס בדקה ה-62 בהפסד 1-0 לקילמרנוק במסגרת המחזור הראשון בליגה לעונת .

== תארים ==
;אייאקס
* אליפות הולנד (1): 2021/2022

;פיינורד
* אליפות הולנד (1): 2022/2023

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סאו פאולו: כדורגלנים
קטגוריה:כדורגלני אייאקס
קטגוריה:כדורגלני טוונטה
קטגוריה:כדורגלני פיינורד
קטגוריה:כדורגלני גלאזגו ריינג'רס
קטגוריה:ספורטאים ברזילאים בהולנד
קטגוריה:ספורטאים ברזילאים בסקוטלנד
קטגוריה:ברזילאים שנולדו ב-1999
קארס פור קידס

קארס פור קידס - (או: קארס4קידס, באנגלית: Kars4Kids) היא עמותה ללא מטרות רווח הפועלת בישראל מאז 2006, ומטרתה מימון תוכניות חינוכיות וחברתיות עבור בני נוער בישראל. מודל הפעילות המרכזי שלה מתבסס על קבלת מכוניות בתרומה, והענקת הטבות מס לתורמים בתמורה.

== רקע ==

העמותה הוקמה בארצות הברית בשנת 1994 כיוזמה קטנה ללא מטרות רווח, שהפכה עם השנים לארגון עם שלוחות בקנדה, באנגליה, והחל מ-2006 גם בישראל. המודל של הארגון הוא קבלת מכוניות בתרומה, ובתמורה הענקת החזר מס לתורמים. הוא מוכר את כלי הרכב במכרזים, ומשתמש בהכנסות למימון הפעילויות החינוכיות שלו.

בארצות הברית שוכן מטה הארגון בלייקווד, שם מקבל הארגון בתרומה מכוניות, סירות, יאכטות ועוד מכל רחבי ארצות הברית. מדי שנה נתרמות כ-40,000 מכוניות לארגון.

בישראל, פועלת העמותה תחת עמותת "עורה הקיצה", שמטרותיה הן מתן הזדמנות שווה לילדים להשתלבות בחברה. העמותה מממשת את תרומות הרכבים ומוציאה לפועל את תוכניות התמיכה לבני הנוער המשתתפים בתוכנית.

== פעילות ==

העמותה פועלת למימון תוכניות חברתיות וחינוכיות המיועדות לבני נוער יהודים ממשפחות ממעמד סוציו אקונומי נמוך המעוניינים ללמוד בישראל. בני נוער אלו, שלעיתים מגיעים ארצה ללא הכרת השפה או התרבות, מקבלים סיוע וליווי בהסתגלות לחיים החדשים, תוך מילוי הצרכים השונים ותמיכה לאורך הדרך.

בין הפעילויות שמקיימת העמותה ניתן למנות מימון שכר לימוד לרכישת השכלה גבוהה עבור בני הנוער; מימון עלויות מחייה לשהות בני הנוער בארץ, כולל שכר דירה ומזון באמצעות קיצבה חודשית; תמיכה חברתית וליווי אישי הכולל מפגשים שבועיים; טיולים בליווי חונכות; והקמת קהילה תומכת ומגובשת המורכבת מבני הנוער המשתתפים בתוכניות, ומפעילה מפגשים לאורך מעגל השנה.

מדי שנה, תומכת העמותה בכ-150 נערים ונערות מעל גיל 18 שסיימו תיכון ומגיעים לישראל ללימודים קצרים, בתקווה שיישארו לתמיד. זאת באמצעות התוכניות ומערך משפחות מאמצות, הלוקחות את הצעירים תחת חסותם.

=== מטרות ===

המטרה המרכזית של העמותה היא לאפשר לכל נער ונערה יהודים לחיות בישראל בקהילה תומכת, מסגרת חברתית ורכישת השכלה גבוהה. מטרה נוספת היא טיפוח דור של מבוגרים מאוזנים, משכילים ופרודוקטיבים התורמים לחברה הישראלית ומשתלבים בה.

== קישורים חיצוניים ==
* 

* [https://www.kars4kids.co.il/ אתר העמותה]

* [https://www.kars4kids.org/ אתר העמותה בארצות הברית]

* 

== הערות שוליים ==

קטגוריה:ארגונים חברתיים בישראל
קטגוריה:ישראל: עמותות
קטגוריה:ארגוני חינוך בישראל
קטגוריה:ארגוני חינוך יהודיים
אנדרו ג'יימס מורלי

אנדרו ג'יימס מורלי (באנגלית: Andrew James Morley נולד ב-10 בנובמבר 1989) הוא שחקן אוסטרלי, הידוע בתפקידיו בסדרות הטלוויזיה נקודת גלישה, קרוב רחוק ושכנים שכנים.

== ביוגרפיה ==
מורלי גדל בחווה בקלארקפילד, ויקטוריה. יש לו אח בכור, תומאס ואחות גדולה, אליסון.<ref name="AM"></ref> לאחר שסיים את לימודיו בתיכון, מורלי למד הנדסה אזרחית באוניברסיטת RMIT . שנתיים לאחר מכן, בגיל 20, החל לשחק והופיע בסרטים קצרים שונים.<ref name="AM" />

מורלי היה כבאי מתנדב מאז תחילת שנות ה-2000. <ref></ref> מורלי התארס לבת זוגו ג'יי האגר באוגוסט 2017. <ref></ref> הגר ילדה את בתם הבכורה ב-14 בדצמבר 2017. <ref></ref> <ref></ref> מורלי הוא גם אב חורג לשני ילדיה של הגר ממערכת יחסים קודמת. <ref></ref>

== קריירה ==
בסוף 2010 לוהק מורלי לתפקיד הראשי של ברנדון בנדיקט בסדרת הטלוויזיה נקודת גלישה, ששודרה לראשונה בשנת 2012. <ref></ref> הוא נאלץ לעבור לגולד קוסט לצילומים של שבעה חודשים.<ref name="AM" /> בינואר 2013, החל מורלי להופיע בסדרת הטלוויזיה קרוב רחוק. <ref></ref> הוא עזב את הסדרה באפריל 2015 לאחר שנתיים. <ref></ref> כמה חודשים לאחר מכן, הוא הצטרף לצוות המגיש של תוכנית הטיולים והלייף סטייל Melbourne Weekender . <ref></ref>

בינואר 2016, פורסם כי מורלי לוהק לתפקיד באופרת הסבון עטירת הפרסים שכנים שכנים. <ref></ref> הוא הופיע לראשונה במסך ב-4 באפריל 2016. <ref></ref> מורלי עזב את הסדרה בשנת 2018. <ref></ref>

== פילמוגרפיה ==
{| class="wikitable sortable plainrowheaders"
! scope="col" |שנה
! scope="col" | כותרת
! scope="col" | תפקיד
! class="unsortable" scope="col" | הערות
|-
| 2011
|Shepherd's Hill
| דילן
|
|-
| 2011
|Ice
| ג'ון סמית
|
|-
| 2012
|נקודת גלישה
| ברנדון בנדיקט
|
|-
| 2013–2015
|קרוב רחוק
| ספנסר הרינגטון
| שחקנים עיקריים
|-
| 2015
|Melbourne Weekender
|עצמו
| מגיש
|-
| 2016–2018, 2020
|שכנים שכנים
| ג'ק קלהאן
| שחקנים עיקריים; 239 פרקים
|-
|}

==קישורים חיצוניים==
* 

== הערות שוליים ==

קטגוריה:מנחי טלוויזיה אוסטרלים
קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1989
סנטיאגו רובליקו

סנטיאגו קולמינאס רובליקו (בספרדית ובפיליפינית: Santiago Colminas Rublico; נולד ב-16 באוגוסט 2005 במדריד שבספרד) הוא כדורגלן פיליפיני-ספרדי המשחק בעמדת המגן הימני במחלקת הנוער של אתלטיקו מדריד ובנבחרת הפיליפינים.

== קריירת מועדונים ==
רובליקו החל לשחק במחלקת הנוער של אתלטיקו מדריד, ובשנת 2017 עבר למחלקת הנוער של ראיו ואיקאנו. ב-15 בספטמבר 2022 חזר רובליקו למחלקת הנוער של אתלטיקו מדריד.

== קריירה בינלאומית ==
ב-24 במרץ 2023 ערך רובליקו את הופעת הבכורה שלו בנבחרת הפיליפינים, בהפסד 2-0 לנבחרת כווית במשחק ידידות.

== הערות שוליים ==

==קישורים חיצוניים==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלנים פיליפינים
קטגוריה:מגני כדורגל פיליפינים
קטגוריה:מדריד: כדורגלנים
קטגוריה:כדורגלני נבחרת הפיליפינים
קטגוריה:פיליפינים שנולדו ב-2005
קטגוריה:ספרדים שנולדו ב-2005